Pensioengeld van afgetreede Staatsamptenare wil gebruik word deur die Staat om te betaal vir kapings. | SAUK.co.za - Nuus.info
Dit is ‘onlogies en gek’ om die geld van die staat se pensioenarisse te gebruik om gekaapte openbare ondernemings te probeer red.
Dit is die standpunt van adv. Anton Alberts van VF Plus, en sê die VF Plus sal alles moontlik doen om te verhinder dat die Openbare Beleggingskorporasie (OBK) die staatsdiens se pensioenfonds (GEPF) op enige wyse gebruik om openbare ondernemings te finansier.
Adv. Alberts sê die VF Plus het reeds met senior regslui gekonsulteer wat bereid is om hof toe te gaan om enige misbruik stop te sit. Die regslui sal onafhanklik optree namens die pensioenarisse.
“Die VF Plus is trouens van mening dat die direkteure onder wie se toesig die openbare ondernemings gefaal het, persoonlik moet instaan vir geldelike verliese, selfs al moet hul eie pensioene daarvoor gebruik word.
“Die VF Plus sal nie toelaat dat dieselfde met die GEPF gebeur as wat met Transnet se pensioenfondse gebeur het nie,” sê adv. Alberts
« Radikale ekonomiese transformasie beteken in al 11 landstale blykbaar net een ding en dit is vat wat jy nie op ŉ ander manier kan kry nie
Het jy die nuwe Verblyfreg-wet gelees ?? – Boere vertrou nie die nuwe wet wat die ANC opgestel het nie. »